**Elisabetta Dami**, nada en Milán en 1958 é unha escritora italiana de literatura infantil célebre pola creación da personaxe *Geronimo Stilton*.

Traxectoria
-----------

Dami é filla do editor Piero Dami, que fundou Dami Editore en 1972. Aos trece anos comezou no mundo das publicacións como correctora no negocio familiar e aos trece anos escribiu os seus primeiros relatos curtos.

A súa experiencia como voluntaria con nenos enfermos deulle a idea de escribir historias de aventuras cun rato chamado Geronimo Stilton como protagonista. Estas historias convertéronse nunha sensación editorial en Italia e internacionalmente.

> 
> 
> Durante un tempo traballei como voluntaria nun hospital, e foi aí, case por casualidade, que inventei a Geronimo Stilton … Era no tempo en que Patch Adams ensinou ao mundo que os nenos precisaban rir para poñerse mellor. Así que comecei a crear historias divertidas en que o protagonista era un torpe rato chamado Geronimo Stilton. El víase envolto en toda caste de aventuras entretidas, cheas de acontecementos divertidos e xiros na trama, que os nenos atoparon realmente emocionantes.
> 
> 

Dende entón, as historias de Geronimo Stilton foron traducidas a 49 linguas e venderon máis de 161 millóns de exemplares en todo o mundo.

Activismo
---------

Dami apoia organizacións non gobernamentais e asociacións con doazóns e proxectos creativos para dar a coñecer as súas actividades e os asuntos nos que están involucradas.

Elisabetta Dami forma parte da dirección nacional de WWF Italia, é embaixadora de Antoniano Onlus e Zecchino d'Oro, e está no consello permanente de *Terre des hommes*.

Vida persoal
------------

Amante da aventura, obtivo as licenzas de piloto e paracaidista aos vinte anos, e con vinte e tres viaxou arredor do mundo pola súa conta e completou un célebre curso de supervivencia na Outward Bound School de Maine, nos Estados Unidos. Outras aventuras de Dami inclúen tomar parte nun rally polo deserto do Sáhara e cruzar África de norte a sur en todo terreo, participou nun ultramaratón de 100 km polo Sáhara e correu tres veces o maratón de Nova York (2002, 2003 e 2017).

Notas
-----

1. ↑  "ELISABETTA DAMI - la Repubblica.it". *repubblica.it* (en italiano).
2. ↑  "The biography of Elisabetta Dami". *www.elisabettadamionlus.org*. Arquivado dende o orixinal o 10-09-2018. Consultado o 13-10-2017.
3. ↑  "Geronimo Stilton addestra draghi. E le prossime storie le scrivete voi". *Corriere.it* (en italiano).
4. ↑  "Il mio topo non teme le emozioni Il suo segreto è la resilienza". *iltempodelledonne.corriere.it* (en italiano).
5. ↑  "Who we are and what do we do". *elisabettadamionlus.org*. Arquivado dende o orixinal o 10 de setembro de 2018. Consultado o 13 de outubro de 2017.
6. ↑  "Elisabetta Dami da Geronimo Stilton al Wwf". *IlGiorno.it* (en italiano). Arquivado dende o orixinal o 01 de xullo de 2020. Consultado o 29 de xuño de 2020.
7. ↑  "Board Terre des Hommes Italia ONLUS". *terredeshommes.it*.
8. ↑  "The biography of Elisabetta Dami". *elisabettadamionlus.org*. Arquivado dende o orixinal o 10-09-2018. Consultado o 13-10-2017.
9. ↑  "Elisabetta Dami". *IMDb.com*.

Véxase tamén
------------

|  |  |
| --- | --- |
|  | A Galipedia ten un portal sobre: ***Italia*** |

### Ligazóns externas

* "Elisabetta Dami. Fòrum IMPULSA 2012" son-video (4 de xullo de 2012) en youtube; vimeo
* Elisabetta Dami (11 de decembro de 2010) en *la Repubblica*

|  |  |
| --- | --- |
| Control de autoridades | 
* Wd: Q1749076
* WorldCat
* VIAF: 200146462772527772798
* BNE: XX901020
* BNF: 12732433t
* CANTIC: a11891592
* GND: 1015898467
* ICCU: CFIV349039
* ISNI: 0000 0001 2028 6323
* LCCN: no2008068999
* NKC: jo2011657799
* NLG: 72611
* NTA: 323836666
* OL: OL2703408A
* PTBNP: 1276853
* SUDOC: 163353786
* UNZ: StiltonGeronimo

 |